༡༩༩༤ལོར་ཁྲི་བརྟན་ནོར་བུ་རྩེའི་གཙུག་ལག་ཁང་གཙོས་པའི་རྟེན་དང་བརྟེན་པར་རབ་ཏུ་གནས་པའི་མཛད་སྒོའི་ཐོག་༧སྐྱབས་རྗེ་སྨན་རིའི་ཁྲི་འཛིན་སོ་གསུམ་པ་མཆོག་གདན་དྲངས་ཏེ་ཡི་དམ་ཕྱི་ནང་གསང་གསུམ་གྱི་དཀྱིལ་འཁོར་ཞལ་ཕྱེས་ནས།རབ་གནས་མཛད་དེ་བྱིན་རླབས་ཀྱི་དྲི་བསུང་ཕྱོགས་བརྒྱར་འཐུལ་བའི་མཛད་བཟང་བསྐྱངས་བ་དང་།དགོན་འདིར་ཨ་སྙན་རྫོགས་གསུམ་གྱི་སྒྲུབ་གྲྭ་དང་།གབ་མཛོད་ས་གསུམ་རིག་གནས་དང་བཅས་པའི་བཤད་གྲྭ་གསར་དུ་བཙུགས་ཏེ་མིང་དོན་མཚུངས་པའི་གཡུང་དྲུང་བོན་གྱི་བཤད་སྒྲུབ་འདུས་སྡེ་བལ་ཡུལ་དུ་དབུ་བརྙེས།